**Verdiåret 2024 i Bjørgvin**

**Aktuelle verdiar frå gamal tid**

I 2024 feirar og markerer vi to hendingar som i høg grad har vore med på å endra landet vårt: 1000-årsjubileet for innføringa av Kristenretten på Moster og 750-årsjubileet for Magnus Lagabøte si landslov frå 1274. I Bjørgvin bispedøme har dette året fått namnet «Verdiåret 2024», året der vi markerer at dei kristne verdiane har vore med på å gjere landet vårt til eit godt land å leve i.

I kyrkjene i Bjørgvin vil verdiåret bli markert på pinsedag, 19. mai. (Skriv evt. inn relevante lokale opplysningar om markering på gudsteneste hjå dykk - Biskopen vil senda ut forslag til korleis ein kan markera dette i gudstenesta.)

Verdiåret 2024 er ein del av ein "jubileumsstafett" med ulike markeringar frå 2021 til 2031. Eit anna høgdepunkt i denne stafetten er året 2030. Då vil det bli markert at det er tusen år sidan slaget på Stiklestad, då vi feirar at Noreg har vore eitt rike i tusen år. [Du kan lese meir om jubileumsstafetten her.](https://eur05.safelinks.protection.outlook.com/?url=https%3A%2F%2Fnorgeitusenaar.no%2Fjubileumsstafett&data=05%7C02%7Cjm532%40kyrkja.no%7Caaf4669cb4de4ff6728108dc365721e5%7C512024a486854f03808614a61730e817%7C1%7C0%7C638444995050517766%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=YjDX9buy9fsIHH63rxGIW92TLPTNBtaMM4X0fHi%2BW0c%3D&reserved=0) (Legg berre inn lenke om denne artikkelen ligg på nettet).

**Kristenretten 1024**

Under mottoet "Feira fortid - forma framtid" vert det markert at det er 1000 år sidan Olav den Heilage innførte kristenretten på Moster. Det er eit jubileum for heile landet med særleg fokus på barn og unge. Hovudmarkeringa på Moster 29. mai - 2. juni 2024 vert ein fest for alle.

**Magnus Lagabøte si landslov 1274**

I 1274 samla Magnus VI for første gang heile landet under ei lov. Magnus fekk tilnamnet Lagabøte, «den som reparerer lovene». Landslovsjubileet er landsdekkande, og biskopen i Bjørgvin er medlem av hovudkomiteen for Landslovsjubileet i Vestland. Ho inviterer sjølv til seks temakveldar i Bergen domkirke.

**Guds fire døtre**

Omgrepet "Guds fire døtre" eller "Dei guddomelege søstene" er sentralt i Magnus Lagabøtes landslov. Det handlar om fire dygder som ved kvar domsavseiing der lova var uklar, skulle verte høyrt for at ein dom kan seiast å vere opplyst så den er rettferdig: Miskunn, rettferd, sanning og fred. Biletet av dei fire søstrene er henta frå Salme 85 i Bibelen, der det heiter at miskunn og sanning skal møta kvarandre, rettferd og fred skal kyssa kvarandre.

*Miskunn* skal passe på så ikkje vondskap eller hat kjem i domen; *sanninga* må verte høyrt så ikkje løgn skal få avgjere om nokon blir dømt, *rettferda* skal sjå til at urett ikkje gjer skade på domen, og *fred* skal sjå til at ikkje for harde domar blir felte i vreide.

**TV-serie om hendinga som forandra Noreg**

«Hendelsen som forandret Norge» er tittelen på ein ny, underhaldande og opplysande mini-serie med Farmen-presten, Thor Haavik, som programleiar. I tre episodar følgjer vi han frå vikingtida til vår tid for å sjå på konsekvensane av at landet fekk ei ny rettsordning – «kristenretten» på Moster for 1000 år sidan. Det er laga undervisningsmateriell for ulike aldersgrupper knytt til denne serien.

**Verdiseglas med verdisamtalar**

Verdiseglas 2024 er ei pilegrimsferd i fleire etappar langs Kystpilegrimsleia frå Sokndal/Egersund til Nidaros. Ungdomar deltek i verdisamtalar inspirert av “Guds fire døtre” og omgrep som makt, likeverd og demokrati. Samtalane skal føra til råd for for framtida som vil bli lagt i Kystpilegrimskista som verdibrev til Nasjonaljubileet Norge 1000 år og preses i Den norske kyrkja. Olavselden i jubileumsstafetten fram mot 2030 følgjer seglasen frå start til slutt.

Etappar:

* Frå Moster til Bergen og opning Magnus Lagabøte-utstilling 21. mai
* Frå Sokndal/Egersund til jubileumshelga Moster 2024 den 1. juni
* Frå Bergen til Gulatinget og vidare til Kinn/Selja til feiring av Seljumannamesse 1000 år 6.- 8. juli,
* Frå Selja til Smøla og vidare til Nidaros 27. juli - Nasjonaljubileet Norge 1000 år og Olavsfest

Les meir om verdiåret 2024 på bispedømet si nettside [http://kyrkja.no/bjorgvin/2024](https://eur05.safelinks.protection.outlook.com/?url=http%3A%2F%2Fkyrkja.no%2Fbjorgvin%2F2024&data=05%7C02%7Cjm532%40kyrkja.no%7Caaf4669cb4de4ff6728108dc365721e5%7C512024a486854f03808614a61730e817%7C1%7C0%7C638444995050526079%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=F5g2j8PurHfb9Qkdi7ErKBjg6Q442jWBqe%2Ft9bget5A%3D&reserved=0)

Foto som kan lastast ned frå [nettsida til Verdiåret:](https://www.kyrkja.no/nn-NO/bispedommer/bjorgvin-bispedome/tema/verdiåret%202024/ressursar%20til%20kyrkjer%20og%20lokalsamfunn/artiklar%20og%20foto%20til%20kyrkjeblad/)

Kristenretten slo fast at «Gud er alle sin ven». Frå TV-serien «Hendelsen som forandret Norge» ved Thor Haavik. Foto: TV Inter

Verdiseglasen vil ta med seg verdibrev frå unge langs Vestlandskysten. Foto: Vestland fylkeskommune

Guds fire døtre, slik dei er framstilt av Anne Hesvik. Foto: Bo Mathys

Moster gamle kyrkje. Tusenårsjubileet for kristenretten på Moster blir markert både på Moster og i kyrkjene i bispedømet. Foto: Moster amfi/Abstract media